Blaze7451/Wiki-th-20250601 huggingface dataset:
โนโซมิ (ขบวนรถไฟ)

ไฟล์:Nozomi-okayama-station-4-2007.jpg|thumb|right|ขบวนโนโซมิ ทำขบวนโดยชิงกันเซ็ง 700 ซีรีส์ ที่สถานีโอกายามะ, เมษายน ค.ศ. 2007
ภายในชิงกันเซ็ง 700 ซีรีส์ (ขบวนโนโซมิ) , กันยายน ค.ศ. 2004
โนโซมิ (Nozomi) เป็นขบวนรถไฟความเร็วสูงในเส้นทางโทไกโดชิงกันเซ็งและซันโยชิงกันเซ็ง ถ้าทำขบวนด้วยรถไฟซีรีส์ 500 จะสามารถวิ่งด้วยความเร็วสูงสุด 300 กิโลเมตรต่อชั่วโมง ทำให้สามารถเดินทางจากโตเกียวไปยังโอซากะ ระยะทางประมาณ 515 กิโลเมตร ใช้เวลาเดินทางเพียง 2.5 ชั่วโมง
ปัจจุบัน ขบวนโนโซมิจะใช้รถไฟชิงกันเซ็ง 300 ซีรีส์, 500 ซีรีส์, 700 ซีรีส์ และN700 ซีรีส์ ซึ่ง N700 รุ่นล่าสุดนั้นจะให้บริการไปกลับเพียงแค่ 4 รอบต่อวันเท่านั้น นอกจากนั้นยังมีโครงการจะให้บริการโนโซมิทั้งหมด (เช่น โตเกียว-ฮากาตะ) ใช้รถไฟ N700 ทั้งหมดในปี 2009 นี้
ขบวนโนโซมินี้จะหยุดไม่บ่อยครั้งเหมือนกับขบวนฮิการิ สำหรับโทไกโดชิงกันเซ็งนั้น ขบวนโนโซมิจะหยุดที่สถานีรถไฟโตเกียว, นาโงยะ, เกียวโต และชินโอซากะ เท่านั้น ส่วนเส้นทางซันโยชิงกันเซ็ง นั้น ขบวนโนโซมิทุกขบวนจะหยุดที่สถานีชินโคเบะ, โอะกะยะมะ, ฮิโรชิมะ, โคกูระ และฮากาตะเท่านั้น มีโนโซมิบางขบวนเท่านั้นที่จะหยุดที่สถานีเสริมนอกเหนือจากนี้ โนโซมิให้บริการเฉพาะเวลากลางวันเท่านั้น โดยไม่สามารถใช้สิทธิ์บัตรผ่านรถไฟญี่ปุ่นสำหรับนักท่องเที่ยวต่างชาติได้
คำว่า โนโซมิ เป็นคำในภาษาญี่ปุ่น มีความหมายว่า "ความหวัง" ได้รับการคัดเลือกให้เป็นชื่อเนื่องจากมีความเร็วกว่าบริการรถไฟที่มีอยู่ในขณะนั้นคือ ฮิการิ ที่มีความหมายว่า "แสง" หรือ "รังสี" และโคดามะ ที่มีความหมายว่า "เสียงสะท้อน" ซึ่งในขณะนั้นมีความต้องการรถไฟที่เร็วกว่าฮิระกิ และ โคดามะอยู่มาก
โนโซมิ เปิดให้บริการเมื่อวันที่ 14 มีนาคม ค.ศ. 1992

**อ้างอิง**
หมวดหมู่:ชิงกันเซ็งแบ่งตามขบวนรถ
หมวดหมู่:บุคคลที่เกิดในคริสต์ทศวรรษ 1270

หมวดหมู่:คริสต์ทศวรรษ 1270
หมวดหมู่:บุคคลที่เกิดในคริสต์ศตวรรษที่ 13
จากัวร์

จากัวร์ หรือ แจกัวร์ หรือ แจกวาร์ (Jaguar) สามารถหมายถึง- เสือจากัวร์ - จากัวร์ (รถยนต์) รถยนต์หรูจากอังกฤษ- อาตาริ จากัวร์ เครื่องเล่นวิดีโอเกม- เซเปแคท จากัวร์ เครื่องบินรบ 
หมวดหมู่:จากัวร์
พรรคคอมมิวนิสต์เนปาล (ลัทธิเหมา)

พรรคคอมมิวนิสต์เนปาล (ลัทธิเหมา) (एकीकृत नेपाल कम्युनिष्ट पार्टी (माओवादी) ถอดเป็นอักษรไทย: เนปาล กมฺยุนิษฺฏ ปารฺฏี (มาโอวาที), Communist Party of Nepal (Maoist)) เป็นพรรคการเมืองตามแนวลัทธิเหมาในประเทศเนปาล ก่อตั้งขึ้นเมื่อปี พ.ศ. 2537 ในการเลือกตั้งสภาร่างรัฐธรรมนูญในปี พ.ศ. 2551 พรรคคอมมิวนิสต์เนปาล (ลัทธิเหมา) ได้รับเลือกตั้งมากที่สุดคือ 220 ที่นั่ง จากทั้งหมด 601 ที่นั่ง
หมวดหมู่:ประเทศเนปาล
หมวดหมู่:ลัทธิเหมา
หมวดหมู่:พรรคคอมมิวนิสต์
ฮิการิ (ขบวนรถไฟ)

ฮิการิเรลสตาร์ ทำขบวนด้วยรุ่น 700 series 
ฮิการิ (hikari) เป็นขบวนรถไฟความเร็วสูงในประเทศญี่ปุ่น ให้บริการในเส้นทางโทไกโดชิงกันเซ็งและซันโยชิงกันเซ็ง รถไฟประเภทนี้วิ่งช้ากว่าขบวนโนโซมิ แต่ยังเร็วกว่าขบวนโคดามะ หากใช้สิทธิ์ตามบัตรผ่านรถไฟญี่ปุ่น ขบวนฮิการินี้จะเป็นรถไฟประเภทที่เร็วที่สุดที่ให้บริการบนเส้นทางโทไกโดและซันโยชิงกันเซ็ง เมื่อชิงกันเซ็งเปิดให้บริการในปี 1964 ฮิการิได้เป็นรถไฟที่เร็วที่สุดบนเส้นทางที่วิ่งจากโตเกียวไปยังสถานีชินโอซะกะ มีการหยุดรถเพียงแค่สองครั้งเท่านั้นคือที่นาโงยาและที่เกียวโต ต่อมา ฮิการิได้ขยายไปให้บริการบนซันโยชิงกันเซ็งแม้ว่ารถไฟฮิการิจะเร็วกว่าเพียงขบวนโคดามะเท่านั้น ทั้งคู่จึงได้รับฉายาสั้นๆร่วมกันว่า "ฮิดะมะ"
บริษัทรถไฟญี่ปุ่นตอนกลางเป็นผู้ให้บริการฮิการิ ปัจจุบันนี้ใช้รถไฟขนาด 16 โบกี้ หลายซีรีส์ได้แก่ 700 ซีรีส์ และ 300 ซีรีส์ รถไฟฮิการิส่วนใหญ่จะหยุดตามสถานีต่างเช่น ชิซุโอะกะ, ไมบาระ หรือฮิเมะจิ เพื่อให้รถไฟที่เร็วกว่า เช่น ขบวนโนโซมิ วิ่งผ่านไปด้วยความเร็วสูงสุดก่อน
ในเดือนมีนาคม ปี 2008 ขบวนฮิการิได้นำชิงกันเซ็ง N700 ซีรีส์ มาใช้สำหรับการเดินทางระหว่างสถานีชินโยโกะฮะมะและสถานีฮิโระชิมะ และสำหรับรถไฟเที่ยวดึกระหว่างสถานีโตเกียวและนาโงยา
บริษัทรถไฟญี่ปุ่นตะวันตกเริ่มให้บริการฮิการิ เรล สตาร์ (Hikari Rail Star) ในปี 200 ซีรีส์0 โดยมีเฉพาะเส้นทางซันโยชิงกันเซ็งเท่านั้น โดยใช้รถไฟขบวนพิเศษขนาด 8 โบกี้ซีรีส์ 700 ซีรีส์ ที่มีความเร็วสูงสุด 285 กิโลเมตรต่อชั่วโมง การที่บริษัทรถไฟญี่ปุ่นตะวันตกนำมาให้บริการนี้เพื่อเพิ่มศักยภาพในการแข่งขันกับสายการบินที่บินอยู่ในเส้นทางโอซะกะไปยังฟุกุโอะกะ ที่นั่งที่สำรองเอาไว้บนรถไฟฮิการิ เรล สตาร์มีการจัดแบบ 2-2 แทนที่จะเป็น 3-2 เหมือนฮิการิทั่วๆไป และด้านหน้าของแต่ละที่นั่งนั้นจะมีจุดจ่ายไฟฟ้าสำหรับผู้ใช้คอมพิวเตอร์แบบพกพาอีกด้วย
ก่อนและระหว่างช่วงสงครามโลกครั้งที่ 2นั้น ฮิการิเคยเป็นชื่อของรถไฟด่วนที่วิ่งจากปูซาน ประเทศเกาหลี ไปยังชางชุน ในแมนจูเรีย ต่อมา ในทศวรรษที่ 1950 ชื่อนี้ได้นำมาใช้เป็นชื่อรถไฟด่วนที่วิ่งจากฟุกุโอะกะไปยังคาโงชิมะและเบ็ปปุ
หมวดหมู่:ชิงกันเซ็งแบ่งตามขบวนรถ
เนียร์ชูเมกเกอร์

ภาพวาดของเนียร์ชูเมกเกอร์
เนียร์ชูเมกเกอร์ (Near Earth Asteroid Rendezvous - Shoemaker (NEAR Shoemaker)) เป็นยานอวกาศของนาซา สำหรับไปสำรวจดาวเคราะห์น้อยอีรอส ส่งออกจากโลกเมื่อวันที่ 17 กุมภาพันธ์ พ.ศ. 2539 บินผ่านดาวเคราะห์น้อยแมธิลด์ เมื่อวันที่ 27 มิถุนายน พ.ศ. 2540 และเข้าสู่วงโคจรของอีรอสเมื่อวันที่ 14 กุมภาพันธ์ พ.ศ. 2543
หมวดหมู่:ยานอวกาศ
หมวดหมู่:ภารกิจสู่ดาวเคราะห์น้อย
หมวดหมู่:ภารกิจอวกาศในปี พ.ศ. 2539
หมวดหมู่:โครงการดิสคัฟเวอรี
อัตราเร็วในวงโคจร

อัตราเร็วในวงโคจร (Orbital speed) คือ อัตราเร็วของวัตถุหนึ่งขณะโคจรรอบวัตถุอื่น ซึ่งอัตราเร็ว  จะมีค่าเท่ากับ- วงโคจรปกติ: - วงโคจรวงรี: - วงโคจรพาราโบลา: - วงโคจรไฮเพอร์โบลา: 
หมวดหมู่:ฟิสิกส์ดาราศาสตร์
หมวดหมู่:กลศาสตร์ท้องฟ้า
มุมกวาดเฉลี่ย

ในทางฟิสิกส์ดาราศาสตร์ มุมกวาดเฉลี่ย (mean anomaly) ของวัตถุที่โคจรรอบวัตถุอื่น หมายถึงมุมที่วัตถุนั้นเคลื่อนที่ไปรอบจุดศูนย์กลางของวัตถุอื่น คำนวณได้โดยสูตร

หมวดหมู่:ฟิสิกส์ดาราศาสตร์
หมวดหมู่:มุม
ความเอียงของวงโคจร

ภาพแสดงความเอียงของวงโคจร
ความเอียงของวงโคจร (inclination) เป็นหนึ่งในองค์ประกอบของวงโคจร หมายถึงมุมระหว่างระนาบของวงโคจรกับระนาบอ้างอิง
ความเอียงของวงโคจร เป็นหนึ่งใน 6 องค์ประกอบของวงโคจร ใช้อธิบายถึงรูปร่างและทิศทางของวงโคจรของวัตถุท้องฟ้า นับเป็นระยะเชิงมุมของระนาบวงโคจรเทียบกับระนาบอ้างอิง (โดยมากมักใช้เส้นศูนย์สูตรหรือเส้นสุริยวิถีของดาวฤกษ์แม่ในระบบ และมีหน่วยเป็นองศา)
สำหรับระบบสุริยะ ความเอียงของวงโคจร (คือ i ในภาพด้านข้าง) ของดาวเคราะห์ดวงหนึ่ง ๆ จะเท่ากับมุมระหว่างระนาบของวงโคจรของดาวเคราะห์นั้นกับเส้นสุริยวิถี ซึ่งเป็นระนาบที่เป็นเส้นทางโคจรของโลก นอกจากนี้ยังสามารถวัดได้โดยเปรียบเทียบกับระนาบอื่น ๆ เช่น เทียบกับเส้นศูนย์สูตรของดวงอาทิตย์ หรือเทียบกับระนาบโคจรของดาวพฤหัสบดี แต่การใช้เส้นสุริยวิถีในการอ้างอิงจะเหมาะสมกับผู้สังเกตการณ์บนโลกมากกว่า วงโคจรของดาวเคราะห์ส่วนใหญ่ในระบบสุริยะของเรามีค่าความเอียงของวงโคจรค่อนข้างน้อย ไม่ว่าจะเปรียบเทียบกันเองหรือเทียบกับเส้นศูนย์สูตรของดวงอาทิตย์ก็ตาม มีข้อยกเว้นก็เพียงในบรรดาดาวเคราะห์แคระ เช่น พลูโต และ เอริส ซึ่งมีค่าความเอียงของวงโคจรเทียบกับสุริยวิถีสูงถึง 17 องศาและ 44 องศาตามลำดับ ดาวเคราะห์น้อยขนาดใหญ่ เช่น พัลลัส ก็มีความเอียงของวงโคจรสูงถึง 34 องศา สำหรับดาวเคราะห์นอกระบบ ยังไม่ค่อยมีการวัดความเอียงของวงโคจร ทราบได้แต่เพียงมวลต่ำสุดของมันเท่านั้น ซึ่งหมายถึง ดาวเคราะห์นอกระบบบางดวงที่แท้อาจเป็นดาวแคระน้ำตาล หรือเป็นดาวแคระแดงที่จางมาก ๆ ก็ได้ มีแต่เพียงดาวเคราะห์ที่ตรวจพบการเคลื่อนผ่าน และที่ตรวจจับด้วยวิธีมาตรดาราศาสตร์ จึงสามารถทราบถึงความเอียงของวงโคจร และบางทีอาจทราบถึงมวลที่แท้จริงได้ ในช่วงคริสต์ทศวรรษ 2010 ข้างหน้านี้ น่าจะมีการตรวจวัดความเอียงของวงโคจรและมวลที่แท้จริงของดาวเคราะห์นอกระบบจำนวนมากได้เพิ่มขึ้น โดยใช้การสังเกตการณ์ในอวกาศผ่านปฏิบัติการต่าง ๆ เช่น ดาวเทียมไกอา, Space Interferometry Mission, และ กล้องโทรทรรศน์อวกาศเจมส์ เว็บบ์

**อ้างอิง**
หมวดหมู่:ฟิสิกส์ดาราศาสตร์
หมวดหมู่:กลศาสตร์ท้องฟ้า
ลองจิจูดของจุดโหนดขึ้น

ภาพแสดงลองจิจูดของจุดโหนดขึ้น
ลองจิจูดของจุดโหนดขึ้น หรือ ราหู (อังกฤษ: longitude of the ascending node) เป็นหนึ่งในองค์ประกอบของวงโคจร หมายถึงมุมระหว่างจุดอ้างอิงและโหนดขึ้น

**อ้างอิง**
หมวดหมู่:ฟิสิกส์ดาราศาสตร์
พ่อขุนศรีนาวนำถุม

พ่อขุนศรีนาวนำถุม หรือ พญาศรีนาวนำถุม  เป็นขุนในเมืองเชลียง ผู้เสวยราชสมบัติสองนครคือสุโขทัยและศรีสัชนาลัย และบางแหล่งระบุว่าพระองค์เป็นผู้สถาปนาอาณาจักรสุโขทัย เป็นพระองค์แรก แต่บางแหล่งก็ระบุว่า พระยาพาลีราช เป็นผู้สถาปนารัฐอิสระสุโขทัยเป็นพระองค์แรกไม่ใช่พ่อขุนศรีนาวนำถุม
อย่างไรก็ตามผู้ปกครองสุโขทัยคนต่อมาคือขอมสบาดโขลญลำพง โดยอาจนำแคว้นสุโขทัยกลับเข้าไปอยู่ภายใต้อิทธิพลของขอม-ละโว้ อีกครั้ง จนกระทั่งพ่อขุนผาเมืองเจ้าเมืองราด ร่วมกับพ่อขุนศรีอินทราทิตย์เจ้าเมืองบางยาง ร่วมกันทำสงครามได้ชัยชนะเหนือขอมสบาดโขลญลำพง จนสามารถนำแคว้นสุโขทัยออกจากอิทธิพลของขอม-ละโว้ อีกครั้ง

**ดูเพิ่ม**
 รายพระนามพระมหากษัตริย์ไทย

**อ้างอิง**
หมวดหมู่:ราชวงศ์นำถุม
หมวดหมู่:อาณาจักรสุโขทัย
1 E7 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 10 Mm (10,000 กม.) ถึง 100 Mm (100,000 กม.) (106 และ 107 ม.)
__TOC__
----
ความยาวน้อยกว่า 107 เมตร
----

**การแปลงหน่วย**
1,000 กม. เท่ากับ:- 6,215 ไมล์- ด้านหนึ่งของ สี่เหลี่ยมจัตุรัส ซึ่งมีพื้นที่ 100,000,000 กม.²- รัศมีของ วงกลม ซึ่งมีพื้นที่ 314,159,265 กม. ²

**ธรรมชาติ**
 15,134 กม. — ชายฝั่งของ ประเทศนิวซีแลนด์- 19,924 กม. — ชายฝั่งของ สหรัฐอเมริกา- 21,925 กม. — ชายฝั่งของ ประเทศนอร์เวย์- 25,760 กม. — ชายฝั่งของ ประเทศออสเตรเลีย- 40,000 กม. — ชายฝั่งของ ประเทศฟินแลนด์ (รวมเกาะต่าง ๆ)

**ดาราศาสตร์**
 12,104 กม. — เส้นผ่าศูนย์กลางของ ดาวศุกร์- 12,742 กม. — เส้นผ่าศูนย์กลางของ โลก- 49,528 กม. — เส้นผ่าศูนย์กลางของ ดาวเกตุ (เนปจูน)- 51,118 กม. — เส้นผ่าศูนย์กลางของ ดาวมฤตยู (ยูเรนัส)
----
ความยาวมากกว่า 108 เมตร
----

**ดูเพิ่ม**
 อันดับของขนาด (ความยาว)
+07
ซืร์ตเซย์

ซืร์ตเซย์ 16 วันหลังเริ่มต้นการปะทุ
ซืร์ตเซย์ (Surtsey ออกเสียงว่า /ˈsʏr̥tsei/ แปลว่า"เกาะของซูร์เตอร์") เป็นเกาะภูเขาไฟ ที่ตั้งอยู่ในหมู่เกาะเวสมาร์นายาส ซึ่งห่างจากชายฝั่งทางใต้ของประเทศไอซ์แลนด์ เกาะนี้เป็นเกาะที่ตั้งอยู่ใต้สุดของประเทศไอซ์แลนด์
เกาะนี้ก่อตัวขึ้นจากการปะทุของภูเขาไฟซึ่งซึ่งอยู่ใต้ทะเล 130 เมตรและอยู่กลุ่มภูเขาไฟใต้น้ำแวสต์มานาเอย์ยาร์ซึ่งเป็นส่วนหนึ่งของเทือกกลางมหาสมุทรแอตแลนติกได้เกิดการปะทุขึ้นและก่อตัวขึ้นเรื่อย ๆ จนโผ่ลพ้นผิวน้ำในในวันที่ 14 พฤศจิกายน พ.ศ. 2506 การปะทุสิ้นสุดลงในวันที่ 5 มิถุนายน พ.ศ. 2510 โดยมีพื้นที่ประมาณ 2.7 ตารางกิโลเมตร หลังจากนั้นเกาะก็ถูกกัดเซาะจากลมและคลื่นจนทำให้ในปี พ.ศ. 2555 เกาะเหลือพื้นที่เพียง 1.3 ตารางกิโลเมตร จาการสำรวจล่าสุดในปี พ.ศ. 2550 พบว่าจุดที่สูงที่สุดของเกาะคือ 155 เมตรจากระดับน้ำทะเล
เกาะนี้มีชื่อมาจากเทพเจ้าซูร์เตอร์ในตำนานเทพเจ้าสแกนดิเนเวีย  เกาะนี้ถูกศึกษาโดยนักวิทยาภูเขาไฟอย่างละเอียดในช่วงที่มันเกิดการปะทุ และได้รับการศึกษาโดยนักพฤกษศาสตร์และนักชีววิทยาเพื่อศึกษารูปแบบของชีวิตในเกาะใหม่แห่งนี้ การปะทุครั้งนี้ไม่ได้ทำให้เกิดเกาะซืร์ตเซย์เกาะเดี่ยวแต่ทำให้เกิดเกาะ Jólnir และยอดเขาอื่น ๆ ที่ยังไม่ได้รับการตั้งชื่อด้วย

**อ้างอิง**
หมวดหมู่:เกาะในทวีปยุโรป
หมวดหมู่:ภูเขาไฟในทวีปยุโรป
หมวดหมู่:ธรณีสัณฐานในประเทศไอซ์แลนด์
หมวดหมู่:ภูเขาไฟในมหาสมุทรแอตแลนติก
หมวดหมู่:เกาะใหม่
หมวดหมู่:ภูเขาไฟในประเทศไอซ์แลนด์
หมวดหมู่:แหล่งมรดกโลกในประเทศไอซ์แลนด์
จารึกวัดศรีชุม

ไฟล์:Wat Si Chum in Sukhothai historical park 08.jpg|200px|thumb|right|มณฑปวัดศรีชุม สุโขทัย 
จารึกวัดศรีชุม หรือ ศิลาจารึกสุโขทัยหลักที่ 2 เป็นศิลาจารึกภาษาไทยสมัยสุโขทัยที่สำคัญ ที่เล่าเรื่องราวการสถาปนากรุงสุโขทัย และ วีรกรรมของกษัตริย์ราชวงศ์นำถุม โดยสันนิษฐานว่าผู้สร้างศิลาจารึกหลักนี้คือ พระมหาเถรศรีศรัทธา ผู้เป็นเชื้อสายของพ่อขุนศรีนาวนำถุม ผู้สถาปนาแคว้นสุโขทัย-ศรีสัชนาลัย 
ในจารึกยังปรากฎคำว่า ขอม ครั้งแรก หลังยุคอาณาจักรพระนครได้ล่มสลายลง

**รูปลักษณ์**
จารึกสลักตัวอักษรไทย ภาษาไทย บนแผ่นหินดินดาน รูปใบเสมา เรียวบาง (ชำรุดบางแห่ง) มี 2 ด้าน 212 บรรทัด กว้าง 2 ศอก สูง 9 ศอก หนา 3 ถึง 4 นิ้วโดยประมาณ

**การค้นพบ**
ตามประวัติ ใน พ.ศ. 2430 หลวงสโมสรพลการได้ค้นพบจารึกนี้อยู่ในอุโมงค์มณฑปวัดศรีชุม และได้ขนย้ายนำมารวบรวมไว้ในกรุงเทพฯ ผู้ศึกษาจารึกนี้เป็นคนแรกคือ ศาสตราจารย์ ยอร์ช เซเดส์ผู้เป็นบรรณารักษ์ใหญ่หอพระสมุดวชิรญาณในขณะนั้น ข้อความจารึกได้รับการพิมพ์เผยแพร่ครั้งแรกใน พ.ศ. 2467 ปัจจุบันจารึกนี้เก็บรักษาอยู่ที่พิพิธภัณฑสถานแห่งชาติ พระนคร

**เนื้อหาในจารึก**
สันนิษฐานว่าศิลาจารึกวัดศรีชุมนี้อาจสร้างขึ้นราว พ.ศ. 1884-1910 ในรัชกาลพระมหาธรรมราชาที่ 1 (พระยาลิไทย) 
เรื่องราวที่ปรากฏในจารึกกล่าวถึง- การสถาปนาแคว้นสุโขทัย-ศรีสัชนาลัย รวบรวมหัวเมืองเหนือโดยพ่อขุนศรีนาวนำถุม- ขอมสบาดโขลญลำพงเป็นผู้ปกครองเมืองสุโขทัยในเวลาต่อมา- พ่อขุนผาเมืองเป็นบุตรของพ่อขุนศรีนาวนำถุม และ เป็นบุตรเขยของกษัตริย์กัมพูชา (ผีฟ้าเจ้าเมืองศรียโสธรปุระ) ทรงพระนาม กัมรเตงอัญศรีอิทรบดินทราทิตย์ และ ได้รับมอบ พระขรรค์ชัยศรี- พ่อขุนผาเมือง ร่วมกับพระสหาย คือ พ่อขุนบางกลางหาว ร่วมทำการรบขับไล่ขอมสบาดโขลญลำพง ออกจากเมืองสุโขทัย โดยกำลังทหารของพ่อขุนผาเมืองสามารถยึดเมืองได้ แต่พ่อขุนผาเมืองได้มอบการปกครองแด่พ่อขุนบางกลางหาว พร้อมทั้งเฉลิมพระนาม ศรีอินทราทิตย์ หลังจากนั้นไม่ปรากฏพระนามของพ่อขุนผาเมืองในเหตุการณ์ประวัติศาสตร์ที่สำคัญอีก- เรียกพ่อขุนรามคำแหง บุตรของพ่อขุนศรีอินทราทิตย์ ว่า พ่อขุนรามราช เป็นนักปราชญ์ผู้รู้ธรรม ผู้สร้างพระศรีรัตนธาตุในเมืองศรีสัชนาลัย- พระยาคำแหงพระราม เชื้อสายตระกูลพ่อขุนศรีนาวนำถุม มีบุตรผู้หนึ่งเกิดใน สรลวง-สองแคว ซึ่งต่อมาคือ มหาเถรศรีศรัทธา และมีเรื่องราวอยู่ในจารึกนี้- จารึกนี้บอกเป็นนัยว่า สรลวง-สองแคว คือเมืองเดียวกัน ซึ่งต่อมาคือเมืองพิษณุโลก- มหาเถรศรีศรัทธาในวัยหนุ่มเคยช่วยบิดารบกับ ท้าวอีจาน และ ช่วยพระยาเลอไทยชนช้างกับ ขุนจัง จนได้รับชัยชนะ - ภายหลัง มหาเถรศรีศรัทธาได้ออกบวช ออกจากเมืองทาง รัตภูมิ และ เดินทางจาริกแสวงบุญไปตามเมืองต่าง ๆ กระทั่งได้ไปนมัสการพระบรมสารีริกธาตุถึงเกาะลังกา จากนั้นได้มีการนำเรื่องราวการชีวประวัติและเดินทางจาริกแสวงบุญมาสร้างเป็นจารึกนี้ในที่สุด- นครปฐม อาจมีชื่อเรียกในภาษาขอมว่า นครพระธม
ชื่อสถานที่เช่น อีจาน และ รัตภูมิ อาจบอกถึงสถานที่ตั้งเมืองของมหาเถรศรีศรัทธา หากมีการศึกษาต่อไปในอนาคต
เนื่องจากมีการเล่าเรื่องราวข้อมูลเหตุการณ์ประวัติศาสตร์ที่สำคัญ และ ข้อมูลหลายอย่างไม่พบในศิลาจารึกหลักอื่น ๆ ศิลาจารึกหลักนี้จึงเป็นที่สนใจของนักประวัติศาสตร์จนถึงปัจจุบัน นอกจากนี้ ใจความโดยรวมของศิลาจารึกนี้ยังสอดคล้องกับศิลาจารึกหลักที่ 1

**อ้างอิง**

**ดูเพิ่ม**
 ศิลาจารึกหลักที่ 1
หมวดหมู่:อาณาจักรสุโขทัย
หมวดหมู่:ภาษาไทย
หมวดหมู่:จารึกในประเทศไทย
วัดศรีชุม
สกูบา

สกูบา เป็นวงดนตรีร็อกสัญชาติไทย มีสมาชิกอยู่ 3 คน มีผลงาน 1 อัลบั้ม

**สมาชิก**
 หนึ่ง -เกรียงไกร เขมาวาศน์ (ร้องนำ)- แม็กส์-สกรรจ์ วงษ์ประยูร (เบส)- กร-ธนากร พัฒนศรี (กีตาร์)
สมาชิก 3 คน คือ หนึ่ง เกรียงไกร เขมาวาศน์, แม็กส์ สกรรจ์ วงษ์ประยูร, กร ธนากร พัฒนศรี

**ประวัติ**
เดิมทีวงมีสมาชิก 4 คน ทั้งหมดเรียนอยู่ที่เดียวกันคือมหาวิทยาลัยราชภัฏจันทรเกษม (ขณะนั้นยังเป็นสถาบันราชภัฏจันทรเกษม) รวมตัวเล่นดนตรีด้วยกันตั้งแต่ปี 1 โดยใช้ชื่อวง "IN SCHOOL BUS" จนมีการประกวดพานาโซนิค สตาร์ ชาร์เลนจ์ (Panasonic Star Challenge 2002) จึงเข้าประกวดและได้รับรางวัลชนะเลิศประเภทวงดนตรี ทำให้ได้มีโอกาสเข้ามาเซ็นสัญญากับอาร์.เอส. แต่มือกลองของวงต้องไปศึกษาต่อ ทางวงเห็นว่า "IN SCHOOL BUS" ต้องมี 4 คนเท่านั้น ถ้าเหลือ 3 คนคงใช้ชื่อนี้ไม่ได้ และก็ไม่คิดที่จะหามือกลองคนใหม่มาแทน จึงตัดสินใจเปลี่ยนชื่อวงเป็น "สกูบา"

**อัลบัม**

**สกูบา Skooba (2547)**
 รายชื่อเพลง
# ป่านนี้คง.. (4:06)
# ชกกำแพง (4:08)
# ฉันมันง่าย (4:21)
# ไม่มีใครเหงาตาย (4:01)
# สวยประหาร (4:02)
# แฟนเราหลายใจ (4:14)
# แผลเป็นในหัวใจ (4:30)
# บ้าได้..หยามไม่ได้ (2:57)
# เรื่องของเธอ (4:54)
# ช่างหัวมัน (3:39)
สกูบา
หมวดหมู่:ศิลปินสังกัดอาร์เอส
หมวดหมู่:กลุ่มดนตรีไทยในยุค 2000
ซามี ฮูเปีย

ซามี ฮูเปีย (Sami Tuomas Hyypiä) (เกิด 7 ตุลาคม ค.ศ. 1973) เป็นนักฟุตบอลชาวฟินแลนด์ เคยเล่นให้กับสโมสรฟุตบอลลิเวอร์พูล ในตำแหน่ง เซนเตอร์แบ็ก ในช่วงปี 1999 ถึง 2009 เคยเป็นผู้จัดการทีมของ ไบเออร์ 04 เลเฟอร์คูเซิน ใน บุนเดิสลีกา ล่าสุดเป็นผู้จัดการทีม สโมสรฟุตบอลซือริช ใน ประเทศสวิตเซอร์แลนด์

**สถิติการจัดการทีม**
1.aSami Hyypiä and Sascha Lewandowski were both in-charge of the first team.
*2.aSascha Lewandowski left the first team to go back to work with the youth team. Hyypiä's first training session was on 12 March 2013.

**เกียรติประวัติ**

**ลิเวอร์พูล**
ชนะเลิศ- เอฟเอคัพ 2 สมัย : 2001, 2006- ลีกคัพ 2 สมัย : 2001, 2003- เอฟเอคอมมิวนิตีชีลด์ 2 สมัย : 2001, 2006- ยูฟ่าคัพ 1 สมัย : 2001- ยูฟ่าแชมเปียนส์ลีก 1 สมัย : 2005- ยูฟ่าซูเปอร์คัพ 2 สมัย : 2001, 2005
รองแชมป์- พรีเมียร์ลีก : 2001-02, 2008-09- คอมมิวนิตี้ ชิลด์ : 2002- FIFA Club World Championship: 2005- ลีกคัพ : 2005- ยูฟ่าแชมเปียนส์ลีก : 2007

**อ้างอิง**
หมวดหมู่:นักฟุตบอลชาวฟินแลนด์
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:กองหลังฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศยูฟ่ายูโรปาลีก
ยุน อาเนอ รีเซอ

ยุน อาเนอ เซมึนเซ็ต รีเซอ (John Arne Semundseth Riise; เกิดวันที่ 24 กันยายน ค.ศ. 1980) เป็นนักฟุตบอลชาวนอร์เวย์ ในตำแหน่งแบ็กซ้ายและกองกลางกราบซ้าย

**อ้างอิง**

**แหล่งข้อมูลอื่น**
 archive=20190515002528- archive=20150922163305-  Thisisanfield.com player profile-  LFChistory.net player profile
หมวดหมู่:นักฟุตบอลชาวนอร์เวย์
หมวดหมู่:นักฟุตบอลทีมชาตินอร์เวย์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นในลีกเอิง
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลฟูลัม
หมวดหมู่:ปีกฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:บุคคลจากม็อลเดอ
พระมหาเถรศรีศรัทธา

สมเด็จพระมหาเถรศรีศรัทธาราชจุฬามุนีศรีรัตนลังกาทีปมหาสวามีเป็นเจ้า   เป็นเชื้อสายของ พ่อขุนศรีนาวนำถุม ผู้สถาปนาแคว้นสุโขทัย-ศรีสัชนาลัย สันนิษฐานว่าเป็นผู้สร้าง จารึกวัดศรีชุม หรือ ศิลาจารึกสุโขทัยหลักที่ 2 เป็นสมเด็จพระสังฆราชในสมัยสุโขทัย
พระมหาเถรศรีศรัทธาปรากฏนามตามจารึกวัดศรีชุมว่า สมเด็จพระมหาเถรศรีศรัทธาราชจุฬามุนีศรีรัตนลงกาทีปมหาสามี
ตามเรื่องเล่าในศิลาจารึก กล่าวว่า พระมหาเถรศรีศรัทธา อยู่ในเชื้อสายตระกูลของ พ่อขุนศรีนาวนำถุม เกิดในเมืองสรลวงสองแคว (พิษณุโลก) เป็นบุตรของ พระยาคำแหงพระราม และ เป็นหลานของ พ่อขุนผาเมือง ในวัยหนุ่มเมื่ออายุ 17 ปีได้ช่วยบิดารบกับ ท้าวอีจาน จนชนะ ต่อมาเมื่ออายุได้ 26 ปีได้ช่วย พระยาเลอไทยในการสงคราม และทำการชนช้างชนะ ขุนจัง จนถูกยกย่องว่าเป็นนักรบที่เข้มแข็งมีฝีมือ
เมื่ออายุ 31 ปี มีความจำเป็นทำให้ต้องสละทรัพย์สมบัติ ภรรยารวมทั้ง ธิดาอีกสองคน ออกบวชเดินทางจาริกแสวงบุญ ช่วยบูรณะศาสนสถานที่ต่าง ๆ จนถึงอินเดียและลังกา จนกระทั่งได้กลับมาสร้างจารึกเล่าเรื่องราวและประวัติความเป็นมาของตระกูลไว้ในแคว้นสุโขทัยในสมัยการปกครองของพระมหาธรรมราชาที่ 1
มีผู้สันนิษฐานว่าเนื่องจากกษัตริย์ในราชวงศ์พระร่วงได้ขยายอำนาจของสุโขทัยเข้ามายังลุ่มน้ำน่านซึ่งเป็นบริเวณที่ตระกูลนาวนำถุมมีอำนาจครอบครองอยู่ อาจเป็นสาเหตุที่กดดันให้พระมหาเถรศรีศรัทธา ต้องออกบวช
จารึกวัดศรีชุม ที่พระมหาเถรศรีศรัทธาได้สร้างขึ้น นับเป็นหลักฐานทางประวัติศาสตร์ที่สำคัญที่บอกเล่าถึงการสถาปนาแคว้นสุโขทัย-ศรีสัชนาลัย ที่ไม่มีปรากฏในหลักฐานอื่น ๆ

**อ้างอิง**
หมวดหมู่:ราชวงศ์นำถุม
หมวดหมู่:บุคคลในประวัติศาสตร์กรุงสุโขทัย
หมวดหมู่:ภิกษุที่เป็นพระราชวงศ์
หมวดหมู่:สมเด็จพระสังฆราชแห่งกรุงสุโขทัย
อันดรีย์ วอรอนิน

อันดรีย์ วิกตอรอวึช วอรอนิน (Андрі́й Ві́кторович Воро́нін; เกิดเมื่อ 21 กรกฎาคม ค.ศ. 1979) เป็นอดีตนักฟุตบอลอาชีพชาวยูเครน เคยสังกัดสโมสรชอร์นอมอแรตส์ออแดซา, โบรุสซีอาเมินเชินกลัทบัค, ไมนทซ์, เคิลน์ (โคโลญ), ไบเออร์เลเวอร์คูเซิน, ลิเวอร์พูล และดีนาโมมอสโก
หมวดหมู่:บุคคลจากออแดซา
หมวดหมู่:ชาวยิวยูเครน
หมวดหมู่:กองหน้าฟุตบอล
หมวดหมู่:กองกลางฟุตบอล
หมวดหมู่:นักฟุตบอลชาวยูเครน
หมวดหมู่:นักฟุตบอลทีมชาติยูเครน
หมวดหมู่:ผู้เล่นในบุนเดิสลีกา
หมวดหมู่:ผู้เล่นโบรุสซีอาเมินเชินกลัทบัค
หมวดหมู่:ผู้เล่นแอร์สเทอ เอ็ฟเอ็สเฟา ไมนทซ์ 05
หมวดหมู่:ผู้เล่นแอร์สเทอ เอ็ฟเซ เคิลน์
หมวดหมู่:ผู้เล่นไบเออร์ 04 เลเวอร์คูเซิน
หมวดหมู่:ผู้เล่นแฮร์ทา เบเอ็สเซ
หมวดหมู่:ผู้เล่นฟอร์ทูนาดึสเซิลดอร์ฟ
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
มาตราการตวงของไทย

มาตราการตวงของไทย สมัยก่อนเรานิยมใช้การตวงโดยใช้กะลามะพร้าว ใช้ถัง ใช้กระบุงสานจากไม้ไผ่ ในการหาปริมาณของสิ่งของที่เป็นของแห้ง ซึ่งอาจมีขนาดที่ไม่แน่นอน เมื่อการค้าเจริญรุ่งเรืองขึ้นมาก จนต้องตั้งกระทรวงเกษตรพณิชยการขึ้นมาในรัชกาลที่ 6 จัดการการค้าขายโดยเฉพาะ และกำหนดวิธีการชั่งตวงวัดขึ้นให้มีมาตรฐานเดียวกันไม่เป็นอุปสรรดในการค้าขายในประเทศและระหว่างประเทศ
ใน พ.ศ. 2466 ได้มีการตราพระราชบัญญัติมาตราชั่งตวงวัด ขึ้นมาเพื่อกำหนดการตวงขึ้นใช้ร่วมกัน
มาตราที่ 13 มูลจำนวนหน่วยแห่งความจุสำหรับวัตถุเหลวฟาวัตถุแห้งนั้น ให้เป็น ลิตร คือ ขนาดโวลูมของน้ำบริสุทธิ (ปราศจากอากาศ) หนักหนึ่งกิโลกรัมในเวลาที่ความหนาวร้อนเสมอขีด 4 ดีกรีเซนติกราด และมีความกดอากาศเปนธรรมดา
หมวดหมู่:การวัด
หมวดหมู่:ประเทศไทย
ราชวงศ์ศรีนาวนำถุม

ราชวงศ์ศรีนาวนำถุม เป็นราชวงศ์ซึ่งปรากฏในจารึกวัดศรีชุมว่าปกครองเมืองศรีสัชนาลัยและสุโขทัย และมีอำนาจครอบคลุมเมืองฉอด, ลำพูน, น่าน, สรลวงสองแคว และกลุ่มเมืองลุ่มแม่น้ำป่าสัก หลังจากมอบเมืองสุโขทัยให้แก่ราชวงศ์พระร่วง ราชวงศ์ศรีนาวนำถุมยังคงมีอำนาจอยู่ที่เมืองสรลวงสองแควจนถึงสมัยพระมหาธรรมราชาที่ 1
หลักฐานตามจารึกวัดศรีชุม ปรากฏเชื้อสายราชวงศ์ศรีนาวนำถุม ดังนี้- พ่อขุนศรีนาวนำถุม ผู้สถาปนาแคว้นสุโขทัย - ศรีสัชนาลัย (นคร 2 อัน)- พ่อขุนผาเมือง พระราชโอรสของพ่อขุนศรีนาวนำถุม- พระยาคำแหงพระราม เจ้าเมืองสรลวงสองแคว อาจเป็นพระราชโอรสของพ่อขุนผาเมือง- พระมหาเถรศรีศรัทธา พระโอรสของพระยากำแหงพระราม สันนิษฐานว่าเป็นผู้สร้างศิลาจารึกวัดศรีชุม
อาจเป็นเพราะพระมหาเถรศรีศรัทธาไม่มีบุตรชาย มีแต่ธิดา 2 องค์ และออกบวชเดินทางแสวงบุญในเวลาต่อมา จึงไม่ปรากฏหลักฐานการสืบเชื้อสายของตระกูลนำถุมต่อมาหลังจากนั้น

**พระราชพงศาวลี**


**อ้างอิง ==
เทะสึยะ (นักดนตรี)

เทะสึยะ โอะงะวะ (Ogawa Tetsuya; เกิด 3 ตุลาคม พ.ศ. 2512) หรือชื่อในการแสดงว่า เทะสึยะ เป็นนักดนตรีและหัวหน้าวงลักอ็องเซียล (L'Arc-en-Ciel)

**ผลงาน**
 วง L'Arc~en~Ciel

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์ทางการ L'Arc~en~Ciel date=2008-05-14  
หมวดหมู่:นักดนตรีชาวญี่ปุ่น
หมวดหมู่:บุคคลที่เกิดในปี พ.ศ. 2512
เค็ง คิตะมุระ

เคน มีชื่อจริงว่า เคน คิตะมุระ (Kitamura Ken) เกิดเมื่อวันที่ 28 พฤศจิกายน พ.ศ. 2511 ในเมืองไมบะระ จังหวัดชิงะ ญี่ปุ่น เป็นนักดนตรี ในวง  L'Arc~en~Ciel

**ผลงาน**

**แหล่งข้อมูลอื่น**
  เว็บไซต์ทางการ Ken -  เว็บไซต์ทางการ L'Arc~en~Ciel date=2008-05-14  
คเค็ง
คเคน
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
ยุกิฮิโระ (นักดนตรี)

ยุกิฮิโระ มีชื่อจริงว่า ยุกิฮิโระ อะวะจิ (Awaji Yukihiro) เกิดเมื่อวันที่ 24 พฤศจิกายน พ.ศ. 2511 ในเมืองชิบะ ประเทศญี่ปุ่น เป็นนักดนตรี ในวง L'Arc~en~Ciel

**ผลงาน**
 วง L'Arc~en~Ciel L'Arc~en~Ciel- วง Acid Android (นักร้องนำ)
Album purification (2006)Single let's dance (2006)Mini Album faults (2003)

**แหล่งข้อมูลอื่น**
  เว็บไซต์ทางการ L'Arc~en~Ciel date=2008-05-14  
หมวดหมู่:นักดนตรีชาวญี่ปุ่น
หมวดหมู่:บุคคลที่เกิดในปี พ.ศ. 2511
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
นันทโชติ ชัยรัตน์

นันทโชติ ชัยรัตน์ ( - 2 พ.ค. 2551) อดีตที่ปรึกษาสมัชชาคนจนซึ่งร่วมต่อสู้กับขบวนการชาวบ้านสมัชชาคนจนมาอย่างยาวนาน มีผลงานเช่น เป็นที่ปรึกษาชาวบ้านในการเจรจากับรัฐเรื่องระยะเวลาเปิดเขื่อนปากมูล
นันทโชติเสียชีวิตจากอุบัติเหตุทางรถยนต์ ขณะเดินทางกลับจากจังหวัดร้อยเอ็ด หลังจากไปช่วยชาวบ้านเจรจากรณีปัญหาเขื่อนราษีไศล เมื่อวันที่ 2 พฤษภาคม พ.ศ. 2551

**อ้างอิง**
หมวดหมู่:บุคคลจากจังหวัดร้อยเอ็ด
หมวดหมู่:การเมืองภาคประชาชน
หมวดหมู่:เสียชีวิตจากอุบัติเหตุทางถนนในประเทศไทย
ฮิซาชิ (นักดนตรี)

ฮิซาชิ มีชื่อจริงว่า ฮิซาชิ โทโนมูระ (Tonomura Hisashi) เกิดเมื่อวันที่ 2 กุมภาพันธ์ พ.ศ. 2515 ในเมืองฮิโรซากิ จังหวัดอาโอโมริ ประเทศญี่ปุ่น เป็นนักดนตรี ในวง Glay

**ผลงาน**
 วง Glay (1998 - ปัจจุบัน) เกลย์- วง Rally (2005 - ปัจจุบัน)

**แหล่งข้อมูลอื่น**
  GLAY Official website -  CYBER NET CITY date=2008-05-11  - Hisashi's radio 
หมวดหมู่:นักดนตรีชาวญี่ปุ่น
หมวดหมู่:บุคคลที่เกิดในปี พ.ศ. 2515
หมวดหมู่:บุคคลจากฮิโรซากิ
โทคิเมคิเมโมเรียล โอนลีเลิฟ

โทคิเมคิเมโมเรียล โอนลีเลิฟ (Tokimeki Memoriaru Onrī Rabu) เป็นอนิเมะที่ดัดแปลงมาจากเกมออนไลน์ "โทคิเมคิเมโมเรียล ออนไลน์" ซึ่งเป็นหนึ่งในซีรีส์เกมส์จีบสาวชื่อดัง โทคิเมคิเมโมเรียล โดยในเรื่องจะมีทั้งตัวละครพื้นฐานจากเกม เช่น ตัวละคร NPC (อาจารย์, เพื่อนนักเรียน) และตัวละครออริจินอลที่ออกแบบขึ้นมาใหม่สำหรับอนิเมะโดยเฉพาะ
โทคิเมคิเมโมเรียล โอนลีเลิฟ เริ่มออกอากาศครั้งแรกในประเทศญี่ปุ่น ตั้งแต่วันที่ 2 ตุลาคม พ.ศ. 2549 ถึง 26 มีนาคม พ.ศ. 2550 รวมความยาวทั้งสิ้น 25 ตอน

**เรื่องย่อ**

**ตัวละครหลัก**
 อาโอบะ ริคุ (青葉 陸)- อามามิยะ ซายูริ (天宮小百合)- คาสึงะ สึคาสะ (春日つかさ)- ยาโยอิ มินะ (弥生水奈)

**เพลงประกอบ**
 เพลงเปิด "โยคัง" (予感) 
ขับร้องโดย ยูกิ มากิชิมะ (ตอนที่ 1-)- เพลงปิด 1 "คิเซคิ โนะ คาเคระ" (奇跡のかけら) 
ขับร้องโดย ยูกิ มากิชิมะ, ยูคาโกะ โยชิคาวะ, ซากิ ฟูจิตะ (ตอนที่ 1-16)- เพลงปิด 2 "ฮิมิทสึ" (秘密) 
ขับร้องโดย ยูกิ มากิชิมะ, ยูคาโกะ โยชิคาวะ, ซากิ ฟูจิตะ (ตอนที่ 17-24)

**แหล่งข้อมูลอื่น**
  เว็บไซต์อย่างเป็นทางการ (โคนามิ) -  เว็บไซต์อย่างเป็นทางการ (ทีวีโตเกียว) -  โทคิเมคิเมโมเรียล โอนลีเลิฟ ~โทคิเมคิ โนะ พาร์ตเนอร์~ เกมสำหรับโทรศัพท์มือถือ 
อ
ทโทคิเมคิเมโมเรียล โอนลีเลิฟ
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:นักฟุตบอลชาวนอร์เวย์

นอร์เวย์
หมวดหมู่:ชาวนอร์เวย์แบ่งตามอาชีพ
หมวดหมู่:นักกีฬาชาวนอร์เวย์
หมวดหมู่:นักฟุตบอลชาวบัลแกเรีย

บัลแกเรีย
หมวดหมู่:ชาวบัลแกเรียแบ่งตามอาชีพ
หมวดหมู่:ฟุตบอลในประเทศบัลแกเรีย
ซิหลง

ซิหลง (j=; เสียชีวืต ค.ศ. 227) มีชื่อรองว่า กงหมิง เป็นชาวตำบลหยางจวิ้น เมืองเหอตง มณฑลซานซี เกิดในปี ค.ศ.168 เป็นขุนพลชาวจีนที่รับใช้โจโฉในปลายราชวงศ์ฮั่นตะวันออก ต่อมาหลังจากการล่มสลายของราชวงศ์ฮั่นตะวันออกในปี 220 เขารับราชการในรัฐวุยก๊กในช่วงยุคสามก๊กภายใต้จักรพรรดิสององค์แรกคือจักรพรรดิโจผี และจักรพรรดิโจยอย ก่อนที่เขาจะถึงแก่กรรมในต้นรัชสมัยของจักรพรรดิโจยอย ซิหลงเป็นที่รู้จักจากการทำงานแนวล้อมที่ยุทธการที่อ้วนเสียใน ค.ศ. 219 ด้วยการล่อกวนอู ผู้บัญชาการฝ่ายศัตรู ในสนามรบ
ตันซิ่ว ผู้เขียนจดหมายเหตุสามก๊ก จัดให้ซิหลงเป็นหนึ่งในห้าทหารเสือแห่งวุยก๊ก ร่วมกับอิกิ๋ม เตียวคับ งักจิ้น และเตียวเลี้ยว

**ชีวิตช่วงต้นและรับใช้ภายใต้เอียวฮอง**

**อาวุธของซิหลง**
ในหนังสือสามก๊กแต่ละเล่มบอกว่าอาวุธประจำตัวของซิหลงคือขวานใหญ่และด้ามยาว

**หมายเหตุ**

**อ้างอิง**
 ตันซิ่ว (คริสต์ศตวรรษที่ 3). จดหมายเหตุสามก๊ก (ซานกั๋วจื้อ).- isbn=9789004156050- ล่อ กวนตง (คริสต์ศตวรรษที่ 14). สามก๊ก (Sanguo Yanyi).- เผย์ ซงจือ (คริสต์ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).- cite book |author-link=ซือหม่า กวาง|last=Sima |first= Guang |year=1084 |title=จือจื้อทงเจี้ยน
หมวดหมู่:วุยก๊ก
หมวดหมู่:บุคคลในยุคสามก๊ก
หมวดหมู่:ตั๋งโต๊ะและผู้เกี่ยวข้อง
ออร์บิทัล (วงดนตรี)

ออร์บิทัล (Orbital) เป็นดูโอจากอังกฤษ ในแนวเทคโน ประกอบด้วยสมาชิก สองพี่น้อง ฟิล ฮาร์ตนอลล์ และ พอล ฮาร์ตนอลล์  ก่อตั้งขึ้นเมื่อปี 1989 ถึง 2004 และกลับมาอีกครั้งในปี 2009 โดยชื่อของวงนั้นได้มาจาก ลอนดอนออร์บิทัล  (London Orbital) ซึ่งเป็นชื่อถนนมอเตอร์เวย์ในเกรตเตอร์ลอนดอน

**สมาชิก**
 ฟิล ฮาร์ตนอลล์ (Phil Hartnoll) เกิดเมื่อวันที่ 9 มกราคม ค.ศ. 1964- พอล ฮาร์ตนอลล์ (Paul Hartnoll) เกิดเมื่อวันที่ 19 พฤษภาคม ค.ศ. 1968

**ผลงาน**
 Orbital (Green Album) (1991)- Orbital 2 (Brown Album) (1993)- Snivilisation (1994) - In Sides (1996) - The Middle of Nowhere (1999)- The Altogether (2001) - Work 1989–2002 (2002) - Octane (OST) (2003)- Blue Album (2004) - Halcyon (Best Of) อัลบั้มรวมเพลง (2005)- Orbital: Live at Glastonbury 1994-2004 (2007)- Orbital 20 (2009)- Wonky (2012)

**อ้างอิง**

**แหล่งข้อมูลอื่น**
  loopz.co.uk date=2007-06-08 -  Orbital discography date=2008-12-11 -  Orbital date=2009-03-26 -  Orbital at Last.fm-  Orbital Gear List date=2012-02-07 
หมวดหมู่:กลุ่มดนตรีอิเล็กทรอนิกส์สัญชาติอังกฤษ
หมวดหมู่:ศิลปินสังกัดเอฟเอฟอาร์อาร์เรเคิดส์
แจ็ก สแปร์โรว์

ไฟล์:Jack_sparrow.jpg|thumb|จอห์นนี เดปป์ ในบท แจ็ค สแปร์โรว์ จากภาพยนตร์เรื่องผจญภัยล่าโจรสลัดสุดขอบโลก 
กัปตัน แจ็ก สแปร์โรว์ (Captain Jack Sparrow) เป็นตัวละครเอกในภาพยนตร์ชุด ไพเรทส์ ออฟ เดอะ แคริบเบียน รับบทโดย จอห์นนี เดปป์

**การปรากฏตัว**
#คืนชีพโจรสลัดสยองโลก (พ.ศ. 2546)
#สงครามปีศาจโจรสลัดสยองโลก (พ.ศ. 2549) 
#ผจญภัยล่าโจรสลัดสุดขอบโลก (พ.ศ. 2550) 
#ผจญภัยล่าสายน้ำอมฤตสุดขอบโลก (พ.ศ. 2554)
#สงครามแค้นโจรสลัดไร้ชีพ (พ.ศ. 2560)

**อุปนิสัย**
แจ็ก สแปร์โรว์ เป็นเจ้าโจรสลัดแห่งทะเลแคริบเบีย(ที่หวังจะฮุบทั่วทั้ง7คาบสมุทรของโลก)  พูดกลับกลอกเพื่อเล่นคำและโยกย้ายเรื่องพูดต่างๆ สามารถเอาตัวรอดได้หลายครั้งด้วยไหวพริบและการเจรจามากกว่าการใช้อาวุธและกำลัง แจ๊กจะต่อสู้ถ้าเลี่ยงไม่ได้เท่านั้น ส่วนมากเขาจะพยายามหลบหนีเมื่อตกในสถานการณ์คับขัน 

**อ้างอิง**

**ดูเพิ่ม**
 ไพเรทส์ ออฟ เดอะ แคริบเบียน- คืนชีพโจรสลัดสยองโลก- สงครามปีศาจโจรสลัดสยองโลก- ผจญภัยล่าโจรสลัดสุดขอบโลก
หมวดหมู่:ตัวละครที่เป็นโจรสลัด
หมวดหมู่:ตัวละครที่เป็นนักดาบ
หมวดหมู่:ตัวละครที่เป็นคนนอกกฎหมาย
หมวดหมู่:ตัวละครที่เป็นคนถือหางเสือเรือ
หมวดหมู่:ตัวละครที่เป็นผู้ไม่ตาย
พื้นที่อนุรักษ์อึงโกรองโกโร

ทัศนียภาพของทะเลสาบปล่องภูเขาไฟอึงโกรองโกโร
พื้นที่อนุรักษ์อึงโกรองโกโร (Ngorongoro Conservation Area) คือพื้นที่แถบหนึ่งในประเทศแทนซาเนีย ทวีปแอฟริกา มีสภาพเป็นปล่องภูเขาไฟ จัดเป็นปล่องภูเขาไฟที่ใหญ่ที่สุดในโลก มีพื้นที่ ๆ ด้านก้นปล่องกว้าง 260 ตารางกิโลเมตร จากขอบปล่องถึงก้นปล่องลึก 610 เมตร เป็นถิ่นที่อยู่อาศัยของสัตว์ป่าจำนวนมากที่บริเวณพื้นราบก้นปล่องประมาณ 25,000 ตัว รวมทั้งสัตว์ขนาดใหญ่อย่าง สิงโต, แรด, ควายป่า, เสือดาว รวมถึงมีทะเลสาบน้ำเค็มบริเวณก้นปล่องที่เป็นแหล่งรวมตัวของนกฟลามิงโกฝูงใหญ่รวมถึงนกน้ำชนิดอื่น ๆ แต่ไม่ปรากฎพบสัตว์กินพืชอย่างอิมพาลา, โทปิ หรือยีราฟ  ในส่วนของชนพื้นเมืองมีชาวมาไซอาศัยอยู่เป็นส่วนใหญ่ 
ได้รับการขึ้นทะเบียนเป็นมรดกโลกทางธรรมชาติเมื่อปี ค.ศ. 1979

**อ้างอิง**

**แหล่งข้อมูลอื่น**
  Ngorongoro Conservation Area date=2008-11-15  at the UNEP World Conservation Monitoring Centre-  Tanzania Tourist Bureau website-  Official UNESCO website entry-  Ngorongoro
หมวดหมู่:แหล่งมรดกโลกในประเทศแทนซาเนีย
หมวดหมู่:ประเทศแทนซาเนีย
โคดามะ (ขบวนรถไฟ)

โคดามะ ซีรีส์ 0 ขณะจอดอยู่ที่สถานีโอะกะยะมะ, เมษายน 2007
โคดามะ (Kodama) เป็นขบวนรถไฟที่ให้บริการในเส้นทางโทไกโดชิงกันเซ็งและซันโยชิงกันเซ็ง ขบวนโคดามะจะจอดทุกสถานีที่รถไฟวิ่งผ่าน ส่งผลให้ขบวนโคดามะเป็นขบวนรถไฟที่วิ่งช้าที่สุดในบรรดาบริการรถไฟชิงกันเซ็งทั้งหมดที่ผ่านเมืองใหญ่ๆ ได้แก่ โตเกียว และโอซากะ  ปกติแล้วนักเดินทางจะนิยมใช้ขบวนโคดามะในการเดินทางระหว่างเมืองเล็กๆอย่างเช่นอะตะมิเท่านั้น ส่วนผู้เดินทางก็ระหว่างเมืองใหญ่ๆก็จะใช้บริการขบวน โนโซมิ หรือฮิการิแทน ซึ่งจะจอดระหว่างสถานีน้อยครั้งกว่า
คำว่า โคดามะ มีความหมายในภาษาญี่ปุ่นว่า "เสียงสะท้อน" แต่เดิมนั้นเป็นชื่อของรถไฟด่วนที่ให้บริการบนเส้นทางหลักโทไกโด ที่ต่อมาคำว่า "โทไกโด"ก็ได้นำมาใช้เป็นชื่อของรถไฟชิงกันเซ็งในปี 1964 คำว่า"โคดามะ"จึงนำมาตั้งเป็นชื่อของรถไฟที่ให้บริการบนเส้นทางนี้ด้วย

**โคดามะชิงกันเซ็ง**
โดยทั่วไปแล้ว ขบวนโคดามะจะวิ่งในระยะทางที่สั้นกว่าโนโซมิและฮิกะริ ปกติโคดามะจะวิ่งในเส้นทางเหล่านี้คือ โตเกียว-นะโงยะ, โตเกียว-ชินโอซากะ, ชิซุโอะกะ-ชินโอซากะ, ชินโอซากะ-โอะกะยะมะ, ชินโอซากะ-ฮิโระชิมะ, โอะกะยะมะ-ฮะกะตะ และฮิโระชิมะ-ฮะกะตะ เช่นเดียวกับรถไฟเที่ยวดึกขบวนอื่น
โคดามะใช้รถไฟชิงกันเซ็ง 300 ซีรีส์และ700 ซีรีส์ เช่นเดียวกับที่ฮิกะริและโนโซมิใช้ ส่วนรุ่นที่เก่ากว่านั้นคือ 0และ100 ซีรีส์ก็มีใช้ในโคดามะเช่นกันในเส้นทางซันโย ชิงกันเซ็ง
ขบวนโคดามะส่วนใหญ่จะมีทั้งโบกี้ที่อนุญาตให้สำรองที่นั่งและไม่อนุญาตให้สำรองที่นั่งล่วงหน้า อย่างไรก็ตาม ในตอนเช้าของบางวันนั้น โคดามะจะวิ่งจาก โคะกุระและฮะกะตะบนเกาะคีวชู โบกี้ชั้นมาตรฐานทุกโบกี้จะไม่อนุญาตให้สำรองที่นั่งล่วงหน้า และไม่อนุญาตให้สูบบุหรี่บนรถไฟเว้นแต่บริเวณที่จัดไว้ให้เท่านั้น
โคดามะมักจะจอดตามสถานีต่างๆเพื่อให้รถไฟขบวนที่เร็วกว่า เช่น โนโซมิ, ฮิการิ และ ฮิการิเรลสตาร์ ผ่านไปก่อน แล้วจึงเดินทางต่อ
หมวดหมู่:ชิงกันเซ็งแบ่งตามขบวนรถ
หลิว อี้เฟย์

หลิว อี้เฟย์ (刘亦菲; เกิด 25 สิงหาคม ค.ศ. 1987) เป็นนักแสดงหญิงชาวจีนสัญชาติอเมริกัน มีชื่อเดิมว่า อัน เฟิง (安风) เมื่อบิดามารดาแยกทางกันจึงเปลี่ยนชื่อเป็น หลิว ซีเหมย์จื่อ (刘茜美子) และชื่อเล่นว่า ซีซี (茜茜) และมีชื่อภาษาอังกฤษว่า คริสตัล (Crystal)

**ประวัติ**
เกิดวันที่ 25 สิงหาคม ค.ศ. 1987 ที่เมืองอู่ฮั่น มณฑลหูเป่ย์ ประเทศจีน เมื่ออายุ 8 ปี ได้รับรางวัลชนะเลิศการประกวดนางแบบรุ่นจิ๋ว พออายุ 10 ปีต้องตามพ่อแม่ไปอยู่ที่สหรัฐอเมริกา และเพิ่งเดินทางกลับประเทศจีนเมื่อช่วงต้นปี 2002 ในวัย 15 ปี เธอสอบเข้าเรียนที่สถาบันภาพยนตร์ปักกิ่งซึ่งเป็นโรงเรียนสอนการแสดงชื่อดังของจีนและจบการศึกษาในปี 2009 ความสามารถพิเศษของเธอคือเต้นรำ บัลเลต์ และเล่นเปียโน 

**ผลงาน**

**ภาพยนตร์**

**ละคร**

**เพลง**
ออกอัลบั้มเพลงกับค่าย Sony BMG ของญี่ปุ่น- ซิงเกิลแรก Yifei- อัลบั้มเต็มภาษาญี่ปุ่น Yifei All My Words- อัลบั้มเต็มภาษาจีน Liu Yifei (มี Limited Edition เป็น CD+DVD)

**เพลงประกอบภาพยนตร์**
 The Assassins (2012) - "Deng Xue Lai"- The Four (2012) - "Meng Bu Si" with Deng Chao, Collin Chou, and Ronald Cheng- The Four 2 (2013) - "Letting Go" Liu Yifei's Version
*Never Gone (2016) - "Hai Zai Zhe Li" with Wang Jengliang

**อ้างอิง**
  Crystal Liu Yifei Thai Fans (หอวายุ)-  เฟซบุ๊กหอวายุ
หมวดหมู่:นักแสดงจีน
หมวดหมู่:นักแสดงฮ่องกง
หมวดหมู่:นักร้องหญิงชาวจีน
หมวดหมู่:นักร้องฮ่องกง
หมวดหมู่:บุคคลจากอู่ฮั่น
หมวดหมู่:นักร้องจากมณฑลหูเป่ย์
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
แคเธอรีน ซีตา-โจนส์

แคเธอรีน ซีตา-โจนส์ (langx|en|Catherine Zeta-Jones CBE​) นักแสดง​ชาวเวลส์ ​เกิดเมื่อวันที่ 25 กันยายน ค.ศ. 1969 ที่สวอนซี​ ประเทศเวลส์ โดยเธอมีผลงานการแสดงตั้งแต่วัยเด็กเริ่มจากการแสดงละครเพลงในโรงละคร​ จนเริ่มมีชื่อเสียงในปี ค.ศ. 1987 จากการแสดงละครเพลงเรื่อง 42nd Street ที่โรงละครดรูรีเลนในลอนดอน ประเทศอังกฤษ​ จากนั้นได้มีผลงานการแสดงภาพยนตร์เรื่องแรกในปี ค.ศ. 1990 โดยเป็นภาพยนตร์ของประเทศฝรั่งเศสเรื่อง 1001 Nights ซึ่งไม่ประสบความสำเร็จ ทำให้เธอหันไปเล่นละครโทรทัศน์ของสถานีไอทีวี​ เรื่อง The Darling Buds of May (ออกอากาศ ค.ศ. 1991–1993) และประสบความสำเร็จจนเป็นที่จดจำของผู้ชมในสหราชอาณาจักร ​จากนั้นเธอได้ย้าย​ไปใช้ชีวิตอยู่ที่เมืองลอสแอนเจลิส, ​สหรัฐอเมริกา​ และเล่นละครโทรทัศน์ทางช่องซีบีเอส​
แคเธอรีน ซีตา-โจนส์ เริ่มโด่งดังในภาพยนตร์ฮอลลีวูด​จากการแสดงภาพยนตร์เรื่อง The Mask of Zorro -​ หน้ากากโซโร ในปี ค.ศ.1998 และเรื่อง Entrapment -​ กับดักพยัคฆ์เหนือเมฆ ที่แสดงร่วมกับเซอร์ ฌอน คอนเนอรี​ ในปี ค.ศ.1999 โดยเธอได้รับคำชื่นชมอย่างกว้างขวางจากนักวิจารณ์ภาพยนตร์จากการแสดงเรื่อง Traffic - คนไม่สะอาด อำนาจ อิทธิพล​ ในปี ค.ศ. 2000 ​และประสบความสำเร็จอย่างมากกับภาพยนตร์เรื่อง ชิคาโก ที่เธอรับบทบาทเป็นนักแสดงที่ถูกจับในข้อหาฆาตกรรมโดยภาพยนตร์เรื่องนี้ทำให้เธอได้รับรางวัลออสการ์​และรางวัลแบฟตา​ ประเภทนักแสดงสมทบหญิงยอดเยี่ยม

**ประวัติ**
ชื่อของเธอเกิดจากการ นำชื่อของยาย (แคทเธอรีน) มาบวกกับชื่อย่า (ซีตา) เธอมีน้องชายอีก 2 คนนั่นคือ เดวิด โจนส์ และ ลินดอน โจนส์ พออายุได้ 10 ปี เธอได้รับเลือกให้เข้าร่วมในคณะละครของโบสถ์คาทอลิกแถวบ้าน ซึ่งเปิดโอกาสให้เธอได้ร่วมงานในละครเวทีอย่าง Annie, Bugsy Malone และ The Pajama Game ต่อมาได้ย้ายมาอยู่ที่ลอนดอน และพออายุ 15 ปีมีผลงานแสดงนำเรื่อง 42nd Street หลังจากแสดงละครจบเธอได้ไปท่องเที่ยวที่ฝรั่งเศสและได้พบกับ ฟิลิปเป เดอ โบรคา ผู้กำกับชาวฝรั่งเศส ได้เสนอบทนำในหนังเรื่อง Scheherazade ของเขา 
เมื่อเธอกลับมาอังกฤษในปี 1991 และได้รับบทนำในหนังชุดทางทีวีเรื่อง The Darling Buds of May ซึ่งประสบความสำเร็จดี เธอมีข่าวตามหนังสือพิมพ์แท็บลอยด์ ที่ยืนยันว่าเธอมีชื่อเสียงโด่งดัง แต่มันก็ทำให้เธออึดอัด จนเธอต้องบินหนีไปที่อเมริกา ซึ่งเธอก็ได้รับบทนำใน มินิซีรีส์เรื่อง Return of the Native และ Catherine the Great หลังจากนั้นเธอได้แสดงนำในภาพยนตร์เรื่อง The Mask of Zorro โดยแสดงร่วมกับ แอนโตนิโอ แบนเดอรัสซี่งเป็นผลงานการกำกับของ  Martin Campbell  และจากนั้นเธอก็มีผลงานภาพยนตร์ตามมาอีกไม่ว่าจะเป็น Entrapment และ The Haunting เป็นต้น และยังมี Traffic ของ สตีเวน โซเดนเบิร์ก สลับกับการโชว์สวยตามถนัดในหนังอย่าง America's Sweethearts ในปี 2001 จนในปี 2002 เธอในรับบทบาทเป็น เวลมา เคลลี ในหนังเพลงเรื่อง ชิคาโก ซึ่งเธอก็รับรับรางวัลออสการ์ สาขาดาราสมทบหญิงยอดเยี่ยม
ทางด้านชีวิตส่วนตัว เธอแต่งงานกับไมเคิล ดักลาส ตั้งแต่เดือน พฤศจิกายน 2000 ทั้งคู่มีลูกด้วยกันสองคนคือ ดีแลน ไมเคิล ดัสลาส (เกิดเมื่อปี 2001) และ คาริส ซีตา ดัสลาส (เกิดเมื่อปี 2003) นอกจากนี้เธอมีลูกเลี้ยงที่เกิดจากสามีแต่งกับภรรยาคนแรกคือ คาเมรอน มอร์เรล ดัสลาส (เกิดเมื่อปี 1978)

**อ้างอิง**
  แคเธอรีน ซีต้า-โจนส์ Catherine Zeta-Jones date=2008-02-04  movieseer.com
หมวดหมู่:นักแสดงภาพยนตร์หญิงชาวเวลส์
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากสวอนซี
หมวดหมู่:ชาวเวลส์ในสหรัฐ
หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:ผู้ที่ได้รับรางวัลโทนี
แซนดรา บุลล็อก

แซนดรา แอนเน็ต บุลล็อก (Sandra Annette Bullock) เกิดเมื่อวันที่ 26 กรกฎาคม ค.ศ. 1964  เป็นนักแสดงชาวอเมริกัน มีผลงานดังอย่าง Speed, While You Were Sleeping, Miss Congeniality, Crash, The Proposal ซึ่งเป็นผลงานที่ทำเงินมากที่สุดของเธอและ The Blind Side ที่ทำให้เธอคว้ารางวัลออสการ์ สาขานักแสดงนำหญิงยอดเยี่ยมประจำปี2009

**ประวัติ**
แซนดรา บุลล็อกเกิดที่ วอชิงตัน ดี.ซี. เธอเริ่มต้นอาชีพนักแสดงโดยการย้ายไปอยู่ที่นิวยอร์กและเข้าเรียนการแสดงที่ เนเบอร์ฮูด เพลย์เฮาส์ หลังจากได้แสดงละครเวทีบ้าง เธอได้รับคำชมจาก ละครออฟบรอดเวย์เรื่อง No Time Flat และหลังจากนั้นในปี 1992 ได้เล่นภาพยนตร์เรื่อง  Love Potion No. 9 และ The Thing Called Love แต่ไม่ประสบความสำเร็จ แต่เธอก็ยังถูกเรียกตัวให้มารับบทแฟนสาวของ คีเฟอร์ ซุเทอร์แลนด์ ที่ถูกลักพาตัวไป ในเรื่อง The Vanishing (1993) ต่อมาเธอได้แสดงในผลงานชิ้นสำคัญของเธอคือ หนังแแอกชันของ ซิลเวสเตอร์ สตอลโลน เรื่อง Demolition Man และต่อมาในปี 1994 เธอได้รับคัดเลือกเป็นนางเอกประกบคู่กับ คีนู รีฟส์ ในเรื่อง Speed ถือเป็นหนังแอ๊คชั่นที่ถือได้ว่าประสบความสำเร็จสูงสุดเรื่องหนึ่ง
ต่อมาเธอได้แสดงในบทเบา ๆ อย่าง While You Were Sleeping (1995) ที่ประสบความสำเร็จทั้งในด้านรายได้และเสียงตอบรับจากนักวิจารณ์ จากนั้นแสดงเรื่อง A Time to Kill (1996) ของผู้กำกับ จอห์น กริชแฮม และหนังเรื่องต่อมาก็ไม่ประสบความสำเร็จมากนักอย่าง In Love and War (1996) และ Two If By Sea (1996) หรือ Speed 2: Cruise Control (1997) ที่ไม่ประสบความสำเร็จอย่างที่ใคร ๆ คาดหวัง
บุลล็อกเปิดบริษัทสร้างหนังชื่อว่า ฟอร์ตินฟิมส์ และแสดงนำให้ผลงานเรื่องแรกของบริษัท ในเรื่อง Hope Floats (1998) ที่ประสบความสำเร็จพอสมควร ต่อมาแสดงในภาพยนตร์เรื่อง Practical Magic (1998) ประกบกับ นิโคล คิดแมน  และแสดงใน Forces of Nature (1999) ร่วมกับ เบน แอฟเฟล็ค ต่อมาในปี 2000 เธอสวมบทคอลัมนิสต์หนังสือพิมพ์ ในเรื่อง 28 Days และ ในเรื่อง Miss Congeniality แสดงเป็นตำรวจหญิง และต่อมาคือเรื่อง Murder By Numbers (2002) และในปีเดียวกันนี้ เรายังจะได้เห็นเธอในหนังรักเบาสมอง เรื่อง Two Weeks Notice แสดงร่วมกับ ฮิวจ์ แกรนท์
ในปี 2009 ถือเป็นปีแห่งความสำเร็จของบุลล็อกก็ว่าได้เพราะเธอมีผลงานภาพยนตร์ทำเงิน 2 เรื่องคือ The Proposal และ The Blind Side ซึ่ง The Proposal ทำเงินไปกว่า 314 ล้านเหรียญทั่วโลก ส่วน The Blind Side ทำเงินไป  ล้านเหรียญ นอกจากนั้นบุลล็อกยังคว้ารางวัลออสการ์ สาขานักแสดงนำหญิงยอดเยี่ยมประจำปี 2009 รางวัลลูกโลกทองคำสาขานักแสดงนำหญิงยอดเยี่ยมประเภทดราม่าและรางวัลสมาคมนักแสดงภาพยนตร์และโทรทัศน์สาขานักแสดงนำหญิงยอดเยี่ยมจากเรื่อง The Blind Side มาครองอีกด้วย อย่างไรก็ตามบุลล็อกคว้ารางวัลราซเบอร์รี่เน่าสาขานักแสดงนำหญิงยอดแย่จากเรื่อง อลเวงนัก กรี๊ดรักนายสตีฟ ทำให้บุลล็อกเป็นนักแสดงคนแรกที่คว้าทั้งรางวัลยอดเยี่ยมและยอดแย่มาครองในปีเดียวกัน

**ผลงานการแสดง**

**อ้างอิง**
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:บุคคลจากอาร์ลิงตัน (รัฐเวอร์จิเนีย)
ราษีไศล

ราษีไศล อาจหมายถึง:- อำเภอราษีไศล อำเภอหนึ่งในจังหวัดศรีสะเกษ- เขื่อนราษีไศล เขื่อนหนึ่งในจังหวัดศรีสะเกษ
ประมวลกฎหมาย

ประมวลกฎหมาย (code of law) คือ กฎหมายซึ่งรวมบทกฎหมายต่าง ๆ ในเรื่องเดียวกันเข้าไว้ด้วยกัน และได้จัดให้มีการบัญญัติอย่างเป็นระบบ  มีการจัดสรรให้เป็นหมวดหมู่อย่างเรียบร้อย  และมีข้อความเท้าถึงซึ่งกันและกัน โดยประมวลกฎหมายมีลำดับศักดิ์ของกฎหมายเท่ากับพระราชบัญญัติเนื่องจากเป็นกฎหมายที่ออกโดยฝ่ายนิติบัญญัติ
ประมวลกฎหมายฉบับแรกของประเทศไทย ก็คือ กฎหมายลักษณะอาญา ร.ศ. 127 ซึ่งนับได้ว่าเป็นประมวลกฎหมายอาญาที่ทันสมัยมากในขณะนั้น เพราะได้นำหลักกฎหมายอาญาอันเป็นที่นิยมอยู่ในประเทศต่าง ๆ มาพิจารณาดัดแปลงให้เข้ากับสภาพแวดล้อมของไทยอันเป็นการยกระดับประเทศขึ้นสู่ระดับอารยประเทศ
หมวดหมู่:บ่อเกิดของกฎหมาย
หมวดหมู่:ประมวลกฎหมาย
แม่แบบ:เหตุการณ์ปัจจุบัน/2551 พฤษภาคม 8

* ร.ต.อ.สุรัตน์ โอสถานุเคราะห์ ประธานกรรมการ บริษัท โอสถสภา จำกัด ผู้ก่อตั้งมหาวิทยาลัยกรุงเทพ และ อดีตรัฐมนตรีหลายสมัยถึงแก่กรรมอย่างสงบที่โรงพยาบาลสมิติเวช สุขุมวิท
}
แก้ม

แก้ม (cheek, buccae) เป็นส่วนประกอบของหน้าอยู่ใต้ตาและอยู่ระหว่างจมูกกับหู มีทั้งข้างซ้ายและขวา
หมวดหมู่:ศีรษะและคอ
หมวดหมู่:ลักษณะบนใบหน้า
นักพากย์ญี่ปุ่น

นักพากย์ญี่ปุ่น หรือที่เรียกตามภาษาญี่ปุ่นว่า เซยู (seiyū) กล่าวถึงบุคคลที่ให้เสียงในผลงานต่าง ๆ เช่น การ์ตูน ภาพยนตร์ ละครวิทยุ ดราม่าซีดี และ ผู้ให้เสียงภาษาญี่ปุ่นกับภาพยนตร์ต่างประเทศ  โดยผู้ที่ให้เสียงนั้น ต้องทำตนเปรียบเสมือนเป็นนักแสดงอยู่ด้วย เพื่อให้เสียงออกมาอย่างสมจริง และออกมาตามคาแร็กเตอร์ ซึ่งถือได้ว่า อาชีพ เซยู นั้น เปรียบดั่งอาชีพดารา ได้เลยทีเดียว
อนึ่ง นอกจากคำเรียกนักพากย์ในประเทศญี่ปุ่นว่า เซยู แล้ว อาจเรียกได้อีกอย่างว่า CV ซึ่งย่อมากจาก Character Voice (キャラクターボイス) โดยผู้พากย์ที่เป็นเจ้าของคาแร็กเตอร์นั้นจะต้องรับผิดชอบในการที่จะเปล่งเสียงให้ตรงกับอุปนิสัยของตัวละครนั้น ๆ อีกด้วย โดยคำว่า CV นั้นได้ถูกใช้ขึ้นในครั้งแรกในช่วงกลางปี พ.ศ. 2523 ปรากฏครั้งแรกในนิตยสารอนิแมกซ์ 

**หน้าที่ของนักพากย์**

**ผู้ให้เสียงภาพยนตร์**

**ผู้พากย์เสียงภาพยนตร์ต่างประเทศ**

**อนิเมะ**

**เกม**

**ละครตุ๊กตาและหนังตะลุง**

**ละครวิทยุ**

**อื่น ๆ**

**ประวัติศาสตร์นักพากย์ในประเทศญี่ปุ่น**

**ยุคละครวิทยุ**

**ยุคแรก**

**ยุคที่สอง**

**ก่อนหน้ายุคที่สามเล็กน้อย**

**ยุคที่สาม**

**ยุคใหม่**

**ไอดอลนักพากย์**

**ดูเพิ่ม**
 นักพากย์ไทย- นักพากย์ในต่างประเทศ-  นิฮงเซยูจิเงียวชะเคียวงิไก องค์กรนักพากย์ในประเทศญี่ปุ่น-  เซยู (โช) จิเตง date=2010-04-30  สารานุกรมออนไลน์ เซยู

หมวดหมู่:การพากย์เสียง
หมวดหมู่:โอตากุ
ภาษานอร์สเก่า

ภาษานอร์สเก่า เป็นภาษากลุ่มเจอร์แมนิกเหนือ พูดในสแกนดิเนเวียและอาณานิคมโพ้นทะเลของชาวสแกนดิเนเวียในยุคไวกิงจนถึงประมาณ ค.ศ. 1300 ภาษานอร์สเก่าพัฒนามาจากภาษานอร์สดั้งเดิมในคริสต์ศตวรรษที่ 8 และพัฒนาไปเป็นภาษาเจอร์แมนิกเหนือหลายภาษาหลังยุคไวกิง ภาษาในปัจจุบันที่มาจากภาษานอร์สเก่าได้แก่ภาษาไอซ์แลนด์ แฟโร นอร์เวย์ เดนมาร์ก และสวีเดน
นอร์สเก่า
นอร์สเก่า
นอร์สเก่า
หมวดหมู่:ประเทศกลุ่มนอร์ดิก
แคต เดอลูนา

แคต เดอลูนา (Kathleen Emperatriz DeLuna) เกิดเมื่อวันที่ 14 พฤศจิกายน ค.ศ. 1987 ในย่านบร็องซ์ นิวยอร์ก เป็นนักร้องอเมริกันเชื้อสายโดมินิกัน ร้องเพลงแนวอาร์แอนด์บี แด๊นซ์ฮอลล์ เซ็นสัญญากับค่าย อีพิกเรคคอร์ดส/GMB เปิดตัวด้วยซิงเกิล “ไวน์อัพ” (Whine Up) มีผลงานอัลบั้มแรก ไนน์ไลฟส์ (9 Lives) ในแนวป็อป และ แดนซ์ฮอลล์ 

**อ้างอิง**
หมวดหมู่:นักร้องโดมินิกัน
หมวดหมู่:นักร้องเด็กชาวอเมริกัน
หมวดหมู่:บุคคลจากเดอะบร็องซ์
เกวิน เดอกรอว์

เกวิน เดอกรอว์ (Gavin DeGraw) เกิดเมื่อวันที่ 4 กุมภาพันธ์ ค.ศ. 1977 เป็นนักร้อง นักแต่งเพลง ชาวอเมริกัน

**ประวัติ**
เกวิน เดอกรอว์ โตในแถบ Catskills,South Fallsburg, นิวยอร์ก มีผลงานอัลบั้มแรกคือ Chariot ที่มียอดขายมากกว่า 1 ล้านชุด มีเพลงดังอย่าง "I Don't Want to Be" ขึ้นอันดับ 10 ในชาร์ทซิงเกิล 100 อันดับของนิตยสารบิลบอร์ด และออกผลงานชุดที่ 2 คือ Gavin DeGraw ที่ร่วมงานกับโปรดิวเซอร์อย่าง Howard Benson (ที่สร้างความสำเร็จให้กับ My Chemical Romance และ Daughtry) มีซิงเกิลแรกคือ "In Love With A Girl"

**อ้างอิง**
หมวดหมู่:นักร้องอเมริกัน
หมวดหมู่:บุคคลจากรัฐนิวยอร์ก
มาร์ก รอนสัน

มาร์ก ดาเนียล รอนสัน (Mark Daniel Ronson) เกิดเมื่อวันที่ 4 กันยายน ค.ศ. 1975 เป็นศิลปินที่เป็นทั้งโปรดิวเซอร์และผู้ก่อตั้งค่าย ออลไอดู เรกคอร์ดส (Allido Records) รอนสันเป็นโปรดิวเซอร์นำพาผลงาน ฝากไว้กับศิลปินแถวหน้าคว้ารางวัลแกรมมี่ อย่าง lady gaga, Amy Winehouse, Adele, Bruno Mars

**ประวัติ**
มาร์ก เกิดที่อังกฤษแต่ย้ายไปอยู่นิวยอร์ก ประเทศสหรัฐอเมริกา กับครอบครัวตั้งแต่อายุได้ 8 ขวบ เป็นลูกชายของนางแบบชาวอังกฤษ แอน เด็กซ์เตอร์ (Ann Dexter) และเป็นลูกบุญธรรมของ มิก โจนส์ (Mick Jones) แห่งวงร็อก เดอะ ฟอเรนเนอร์ (The Foreigner) ในช่วงวัยรุ่นเขาเป็นดีเจเปิดแผ่นในคลับนิวยอร์กจนมีชื่อเสียง
ผลงานการแต่งและโปรดิวซ์เพลงของเขาเช่น ทำงานร่วมกับ คริสติน่า อากีเลร่า และ ร็อบบี้ วิลเลียมส์ เป็นต้น สำหรับในอัลบั้มของ คริสติน่า อากีเลร่า ในอัลบั้ม Back To Basics เขาเป็น มิกซ์เสียงให้กับเพลง Hurt และ Slow Down Baby รวมทั้งอีกหลายเพลงในอัลบั้ม 
เขามีผลงานอัลบั้มชุดแรก Here Comes the Fuzz ในปี 2003 และต่อมากับผลงานชุดที่ 2 ชุด Version ซึ่งเป็นการนำเพลงดังทั้งป็อปและร็อกมาทำใหม่ โดยแต่ละเพลงที่เลือกมา จะเริ่มต้นจากการเรียบเรียงดนตรีใหม่ เปลี่ยนอารมณ์ของเพลงและแนวดนตรี จากร็อกไปเป็นโซล ฟังก์ โมทาวน์ หรือแม้แต่บิ๊กแบนด์ เขาสร้างซาวน์ใหม่ๆ และบิดดนตรีให้เป็นดนตรีในแบบของเขา ซึ่งมีเพลงดังอย่าง Stop Me (อันดับ 2 ในอังกฤษ) เป็นการนำเอาเพลง You Keep Me Hanging On ของ เดอะ สุพรีมส์ (The Supremes) และ Stop Me If You've Heard This One Before ของ เดอะ สมิธส์ (The Smiths) มามิกซ์ใหม่ โดยมีแดเนียล เมอรี่เวเธอร์ ศิลปินแนวอาร์แอนด์บีในสังกัด ออลไอดู เรกคอร์ดส ของ มาร์ก มาร้องให้  ส่วนเพลงอื่นในอัลบั้มเช่น  Toxic ของ บริตนี่ย์ สเปียร์ส , God Put a Smile upon Your Face ของ โคลด์เพลย์ เป็นต้น
2014 รอนสัน ได้ปล่อยซิงเกิล Uptown Funk ร่วมกับ Bruno Mars และซิงเกิลนี้ทยานขึ้นชาร์ตอย่างรวดเร็ว และอยู่อันดับ 1 ในบิลบอร์ดถึง 14 สัปดาห์
อัลบั้ม Uptown Special ในปี 2015 ได้แขกรับเชิญพิเศษ อาทิ นักดนตรีมือทองอย่าง Stevie Wonder โปรดิวเซอร์สุดฮิตของยุค Jeff Bhasker, Andrew Wyatt, Kevin Parker และแร็พเปอร์ยุค 90' อย่าง Mystikal

**ผลงาน**
สตูดิโอ อัลบั้ม- Here Comes the Fuzz (2003)- Version (2007)- Record Collection (2010)- Uptown Special (2015)

**อ้างอิง**
  อัลบั้ม Versionfix-attempted=yes  siamzone.com
หมวดหมู่:นักดนตรีชาวอังกฤษ
หมวดหมู่:นักร้องอังกฤษ
หมวดหมู่:ดีเจ
หมวดหมู่:บุคคลจากรอยัลโบโรเคนซิงตันและเชลซี
หมวดหมู่:ผู้ที่ได้รับรางวัลแกรมมี
วิวิด-คิสซิงยู, สปาร์กลิง, จอยฟูลสไมล์-

วิวิด -คิสซิง ยู, สปาร์คลิง, จอยฟูล สไมล์- (Vivid -Kissing you,Sparkling,Joyful Smile-) เป็นซิงเกิลที่ 26 ของโบอาในรูปแบบแม็กซี่ซิงเกิล  วางจำหน่ายในวันที่ 4 มิถุนายน  พ.ศ. 2551  โดยซิงเกิลนี้ใช้โปรโมตการทัวร์คอนเสิร์ตของเธอทั่วประเทศญี่ปุ่น  โดยดีวีดีซิงเกิลนี้มีมิวสิกวิดีโอ 2 เพลง คือ Kissing you และ Sparkling  เปิดตัวสัปดาห์แรกในอันดับ 5 ของออริกอนชาร์ตด้วยยอดขาย 20,221 แผ่น  
เพลง Kissing you เป็นเพลงประกอบละครเรื่อง "ชิจินิน โนะ โอนนาเบนโกจิ" ทางช่องทีวีอาซาฮี เพลง Sparkling เป็นเพลงประกอบโฆษณาของ ZESPRI Kiwi และเพลง Joyful Smile เป็นเพลงประกอบรายการ "สปอร์ตอุรุงุสึ" ทางช่องนิปปอนทีวี

**รายชื่อเพลง**
# Kissing you　
# Sparkling　
# Joyful Smile
# be with you. (spring acoustic mix)
# Kissing you (instrumental) 
# Sparkling (instrumental)
# Joyful Smile (Instrumental) 

**ซีดีพิเศษ**
# Vivid Jacket Shooting Off Shot ＋ Kissing you＆Sparkling Music Clip Digest

**มิวสิกวิดีโอ**
# Kissing you Music Clip
# Sparkling Music Clip
# BoA TV 2nd Season　-Kissing you＆Sparkling Music Clip Making-

**การแสดงสด**
9 พฤษภาคม พ.ศ. 2551 - Music Station - Kissing you
*26 พฤษภาคม พ.ศ. 2551 - HEY! HEY! HEY! - Sparkling
*1 มิถุนายน พ.ศ. 2551 - CDTV - Sparkling

**ชาร์ต**
ออริกอนชาร์ต (ในญี่ปุ่น)
หมวดหมู่:เพลงญี่ปุ่น
หมวดหมู่:เพลงของโบอา
เทคโน

เทคโน (techno) เป็นรูปแบบของดนตรีอิเล็กทรอนิกส์แดนซ์ที่เกิดขึ้นในดีทรอยต์ รัฐมิชิแกน ในสหรัฐอเมริกา ในช่วงกลางถึงปลายทศวรรษ 1980 คำว่า techno ได้ถูกจัดเป็นแนวดนตรีครั้งแรกในปี ค.ศ. 1988  แม้ว่าเทคโนจะมีแนวย่อยที่หลายแนวแต่ดีทรอยต์เทคโนเป็นรากฐานที่มีการเกิดแนวเพลงย่อยจำนวนมาก
แรกเริ่มเทคโนได้รวมดนตรีอิเล็กทรอนิกส์ในสไตล์ของศิลปินเช่น ครัฟท์แวร์ค (Kraftwerk) จอร์โจ มอโรเดร์ (Giorgio Moroder) และ เยลโลแมจิกออร์เคสตรา (Yellow Magic Orchestra) พร้อมกับแนวเพลงแอฟริกันอเมริกัน รวมทั้ง ฟังก์ อิเล็กโทร ชิคาโกเฮาส์ และอิเล็กทริกแจ๊ส นอกจากนี้ยังมีอิทธิพลรูปแบบมากมายและบทเพลงที่ไม่มีฅัวต้น ที่เกี่ยวข้องกับการใช้ชีวิตในอเมริกาในปลายยุคสังคมทุนนิยม โดยเฉพาะอย่างยิ่งหนังสือ The Third Wave (เดอะเธิร์ดเวฟ) โดย อัลวิน ทอฟเลอร์ (Alvin Toffler) โปรดิวเซอร์เพลงผู้บุกเบิก วาน แอตกินส์ (Juan Atkins) กล่าวถึงการถ้อยคำ "เทคโนเรเบลส์" (techno rebels) ของทอฟเลอร์ ได้เป็นแรงบันดาลใจให้เขาได้ใช้คำ เทคโน ที่จะอธิบายดนตรีสไตล์เขาที่ได้ช่วยสร้างไว้ ผสมผสานเอกลักษณ์ได้รับอิทธิพลจากแนวเทคโนกับสุนทรียะที่เรียกว่า อัฟโฟรฟิวเจอร์ริสม์ (afrofuturism) โปรดิวเซอร์เช่น เดอร์ริก เมย์ (Derrick May) ได้กล่าวว่า ในการเปลี่ยนแปลงของจิตวิญญาณออกจากร่างกายไปยังเครื่องจักรกลที่มักจะเป็นต้นเหตุของความหลงใหลที่เป็นหลักการแสดงออกจากจิตวิญญาณเทคโนโลยี ในกรณีนี้: "เทคโนแดนซ์มิวสิกสิ้นหวังเช่นไร อโดร์โน เห็นว่าเป็นผลการทำให้เหินห่างของการนำเครื่องจักรมาใช้แทนคนในจิตสำนึกที่ทันสมัย"
เฉพาะรูปแบบแล้ว โดยทั่วไปเทคโน ได้ผลิตแบบบรรเลงดนตรีอย่างซ้ำ ๆ ในการใช้งานอย่างต่อเนื่องของชุดดีเจ จังหวะเสียงกลองส่วนใหญ่มักจะอยู่ในเวลาปานกลาง (4/4) ที่เวลาถูกตั้งค่ากับกลองเบสในแต่ละจังหวะโน้ตสี่ส่วน จังหวะเล่นย้อนหลังจะเป็นเสียงกลองเล็กหรือเสียงตบมือในสองและสี่จังหวะของท่อนและเปิดเสียงฉาบเพื่อการทำให้เกิดเสียงในทุกครั้งต่อวินาทีที่ท่อนแปด จังหวะมีค่อนข้างที่จะแตกต่างกันไประหว่างประมาณ 120 จังหวะต่อนาที (จังหวะโน้ตสี่ส่วนเท่ากับ 120 ต่อนาที) และ 150 ครั้งต่อนาทีที่ขึ้นอยู่กับสไตล์ของเทคโน
ใช้ความคิดสร้างสรรค์ของเทคโนโลยีในการผลิตเพลง เช่น ดรัมแมชชีน เครื่องสังเคราะห์เสียงและดิจิทัลออดิโอเวิร์กสเตชัน ถูกมองว่าเป็นสิ่งสำคัญของสุนทรียะของเพลง หลายโปรดิวเซอร์เพลงได้ใช้ เครื่องดนตรีอิเล็กทรอนิกส์แบบย้อนยุคในการสร้างสิ่งที่พวกเขาคิดว่าจะเป็นเทคโนเสียงจริง ดรัมแมชชีนในทศวรรษ 1980 เช่น ทีอาร์-808 ของโรแลนด์ และ ทีอาร์-909 มีราคาแพงมากและการเลียนแบบซอฟต์แวร์ย้อนยุคของเทคโนโลยีดังกล่าวได้อยู่ในความแพร่หลายในหมู่โปรดิวเซอร์
นักข่าวและแฟนเพลงเทคโน มักจะเลือกใช้คำนี้ เพื่ออธิบายถึงดนตรีที่เกี่ยวข้องกันได้ถึงแม้ว่ามีความแตกต่างที่ชัดเจน แต่มักมีแนวดนตรีลักษณะที่แตกต่างกัน เช่น เทคเฮาส์ และ แทรนซ์

**อ้างอิง**

**แหล่งข้อมูลอื่น**
  Techno Live Sets - The #1 resource for Techno sets-  "From the Autobahn to I-94: The Origins of Detroit Techno and Chicago House" date=2016-01-28  – reminiscences in 2005 by techno and house innovators-  Sounds Like Techno – online historical documentary produced by the Australian Broadcasting Corporation (ABC)-  Techno from past years date=2022-08-17  – Oldie but goldie classic techno sets
หมวดหมู่:ดนตรีอิเล็กทรอนิกส์
หมวดหมู่:ประเภทดนตรีอิเล็กทรอนิกส์แดนซ์
มูน (เพลงคุมิ โคดะ)

มูน (Moon) เป็นซิงเกิลที่ 40 ของคุมิ โคดะ  วางจำหน่ายในวันที่ 11 มิถุนายน  พ.ศ. 2551  โดยเป็นโฟร์อิลิเม็นตส์ซิงเกิลประกอบไปด้วย 4 เพลง คือ  Moon Crying, That Ain't Cool, Once Again และ Lady Go!  โดยเพลง That Ain't Cool ได้ร้องร่วมกับเฟอร์กี้จากวงเดอะ แบล็ค อายด์ พีส์  และซิงเกิลนี้เป็นซิงเกิลหน้าเอจำนวน 4 เพลงเหมือนกับซิงเกิล 4 hot wave และ FREAKY ที่ประสบความสำเร็จมาแล้ว

**รายชื่อเพลง**
# Moon Crying
# That Ain't Cool 倖田來未 feat. Fergie
# Once Again
# Lady Go!
# Moon Crying Piano Version (เฉพาะซีดีล็อตแรกเท่านั้น)
# Moon Crying -Instrumental-
# That Ain't Cool 倖田來未 feat. Fergie -Instrumental-
# Once Again -Instrumental-
# Lady Go! -Instrumental-

**มิวสิกวิดีโอ**
# Moon Crying -Music Video-
# That Ain't Cool 倖田來未 feat. Fergie -Music Video-
# Moon Crying -MAKING VIDEO-
# That Ain't Cool -MAKING VIDEO-
# Moon Crying (from Live Tour 2008～Kingdom～ 2008.05.15＠国立代々木競技場第一体育館) (เฉพาะซีดีล็อตแรกเท่านั้น)

**การแสดงสด**
 30 พฤษภาคม พ.ศ. 2551 - Music Station - Moon Crying- 31 พฤษภาคม พ.ศ. 2551 - Music Fair21 - Moon Crying- 12 มิถุนายน พ.ศ. 2551 - Music Japan - Moon Crying- 13 มิถุนายน พ.ศ. 2551 - Music Station - Moon Crying- 17 มิถุนายน พ.ศ. 2551 - THE M - Moon Crying- 20 มิถุนายน พ.ศ. 2551 - Music Fighter - Moon Crying- 21 มิถุนายน พ.ศ. 2551 - CDTV - Moon Crying- 23 มิถุนายน พ.ศ. 2551 - HEY! HEY! HEY! - Moon Crying- 3 ธันวาคม พ.ศ. 2551 - FNS Kayousai - Moon Crying (Koda Kumi x Hakase Taro)- 30 ธันวาคม พ.ศ. 2551 - 50th Nihon Record Taisho - Moon Crying

**ชาร์ต**
ออริกอนชาร์ต (ในญี่ปุ่น)
หมวดหมู่:เพลงญี่ปุ่น
หมวดหมู่:เพลงของคูมิ โคดะ